थ्री नेसन्स कप : नेपाली टोलीको कप्तानी  किरण चेम्जोङले गर्ने
मंगलबारबाट दशरथ रंगशालामा आयोजना हुने त्रिदेशीय फुटबल प्रतियोगिता थ्री नेसन्स कपमा नेपाली टोलीको कप्तानी गोलकिपर किरण चेम्जोङले गर्ने भएका छन् ।
काठमाडौँ — मंगलबारबाट दशरथ रंगशालामा आयोजना हुने त्रिदेशीय फुटबल प्रतियोगिता थ्री नेसन्स कपमा नेपाली टोलीको कप्तानी गोलकिपर किरण चेम्जोङले गर्ने भएका छन् ।नेपाली राष्ट्रिय फुटबल टोलीका प्रशिक्षक बालगोपाल महर्जनले मंगलबारबाट प्रि–म्याच कन्फेरेन्समा बोल्दै प्रतियोगितामा गोलकिपर किरणले कप्तानी गर्ने जनाएका हुन् । प्रशिक्षक महर्जनजले तीन महिनादेखि निरन्तर अभ्यास गरिरहेको भन्दै नेपालले उत्कृष्ट खेल प्रदर्शन गर्ने बताए ।महर्जनले नोभेम्बरमा बंगलादेशमा सम्पन्न दुई मैत्रिपूर्ण खेलमा सोचे अनुरुप प्रदर्शन गर्न नसके पनि घरेलु मैदानमा भएकाले नेपाली समर्थकलाई निराश नबनाउने थपे । यस्तै प्रि–म्याच कन्फरेन्समा बोल्दै टोलीका उपकप्तान रोहित चन्दले लामो समयपछि मैदान फर्कन पाउादा टोली निकै उत्साही भएको बताए ।यस्तै बंगलादेश र किर्गिस्तानका प्रशिक्षक र कप्तानले पनि तयारी राम्रो गरेको भन्दै राम्रो नतिजाका लागि खेल्ने बताए । 